बारे च वीरें ते योधें दी ब्हादरी ते दलेरी; ते उन्दे बलिदानें दियां कत्थां गीते राहें दस्सी गेदियां होंदियां न, इंदे च उंदा वर्णन इस चाल्ली दा कीता दा होंदा ऐ जे सुनने आलें गी जोश आई जंदा ऐ। ‘बारां’ राज-दरबारें, मेलें ते खास ध्याड़ें पर लोकें दे किट्ठै अग्गें गाइयां जदियां न। डुग्गर च गुग्गा वीर, बजीर जोराबरसिंह, जरनैल बस्तीराम, बजीर रत्नू, मियां डीडो, राजा भरतृहरि ते राजा गोपीचंद दियां बारां काफी मश्हूर न। ‘बारां ते कारकां’ गाने आले गारड़ी, दरेस ते जोगी खुआंदे न।